Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 2 Pv 275/14/1103	Bratislava III, 6.7.2015
EEČ : 2-10-189-2015

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Bratislava III
Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
menovaný bez závažného dôvodu nenastúpil na výkon trestu odňatia slobody v lehote stanovenej Okresným súdom XXXXX V v termíne najneskôr dňa 28.02.2014 na základe trestného rozkazu Okresného súdu XXXXX V pod sp. zn. 0T 14/2014 zo dňa 03.02.2014, ktorý nadobudol právoplatnosť dňa 03.02.2014, pričom menovaný si výzvu na nastúpenie  do výkonu trestu odňatia slobody prevzal osobne dňa 03.02.2014,

lebo trestné stíhanie je neprípustné, preto že ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené

Odôvodnenie:
Uznesením povereného príslušníka Okresného riaditeľstva Policajného zboru v Bratislave III, Obvodného oddelenia PZ XXXXX pod ČVS:ORP-549/RAC-B3-2014  zo dňa 08.04.2014 bolo podľa § 199 ods. 1  Trestného poriadku (ďalej len „Tr. por.“) začaté trestné stíhanie a súčasne podľa § 206 ods. 1 Tr. por. vznesené obvinenie osobe XXXXX, narodený XXXXX v Bratislave, tXXXXX XXXXX (ďalej len „obvinený“) pre prečin marenia výkonu úradného rozhodnutia podľa § 348 ods. 1 písm. a)  Tr. zák. na tom skutkovom základe, ako je tento opísaný vo výrokovej časti tohto uznesenia.  

Dňa 02.07.2015 predložil vyšetrovateľ PZ tunajšej prokuratúre celý spisový materiál             s návrhom na zastavenie trestného stíhania voči obvinenému podľa § 215 ods. 1 písm. d)                Tr. por. s poukazom na § 9 ods. 1 písm. e) Tr. por.
Podľa § 2 ods. 8 Tr. por. nikoho nemožno trestne stíhať za čin, za ktorý bol už právoplatne odsúdený alebo oslobodený spod obžaloby. Táto zásada nevylučuje uplatnenie mimoriadnych opravných prostriedkov v súlade so zákonom.

            Podľa § 2 ods. 10 Tr. por. orgány činné v trestnom konaní postupujú tak, aby bol zistený skutkový stav veci, o ktorom nie sú dôvodné pochybnosti, a to v rozsahu nevyhnutnom na ich rozhodnutie. Dôkazy obstarávajú z úradnej povinnosti. Právo obstarávať dôkazy majú aj strany. Orgány činné v trestnom konaní s rovnakou starostlivosťou objasňujú okolnosti svedčiace proti obvinenému, ako aj okolnosti, ktoré svedčia v jeho prospech, a              v oboch smeroch vykonávajú dôkazy tak, aby umožnili súdu spravodlivé rozhodnutie.

Podľa § 2 ods. 12 Tr. por. orgány činné v trestnom konaní a súd hodnotia dôkazy získané zákonným spôsobom podľa svojho vnútorného presvedčenia založeného                      na starostlivom uvážení všetkých okolností prípadu jednotlivo i v ich súhrne nezávisle                 od toho, či ich obstaral súd, orgány činné v trestnom konaní alebo niektorá zo strán.

Podľa § 9 ods. 1 písm. e) Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por. 

Zo spisového materiálu vyplýva, že skutku uvedeného v uznesení o vznesení obvinenia sa dopustil práve obvinený, čo je potvrdené zadováženými listinnými dôkazmi založenými v spisovom materiáli. 	

Počas vykonávania vyšetrovania však bolo zistené, že obvinený bol trestným rozkazom Okresného súdu XXXXX I pod sp. zn. 1T 34/2014 zo dňa 14.08.2014 právoplatným a vykonateľným dňa 18.03.2015 odsúdený pre prečin marenia výkonu úradného rozhodnutia podľa § 348 ods. 1 písm. a) Tr. zák., a to na totožnom skutkovom základe, ako je obvinený trestne stíhaný v nastolenom trestnom konaní. 

V zmysle ustanovenia § 9 ods. 1 písm. e) Tr. por. sa trestné  stíhanie stalo neprípustné, nakoľko u obvineného ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu a rozhodnutie nebolo v predpísanom konaní zrušené.

Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 ods. 1 písm. d) Tr. por. s poukazom na § 9 ods. 1 písm. e) Tr. por., a preto som rozhodol tak ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Ondrej Repa
prokurátor